גשר הרוח והגשם של צ'נג-יאנג

גשר הרוח והגשם של צ'נג-יאנג (בסינית מסורתית: 程陽風雨橋, בסינית מפושטת: 程阳风雨桥, בפין-יין: Chéngyáng Fēngyǔ Qiáo) הוא גשר מקורה להולכי רגל במחוז גואנגשי שבדרום הרפובליקה העממית של סין.

הגשר הוא אחד מבין מספר גשרים כמותו שניבנו על ידי בני הדונג, קבוצת מיעוט בסין. אורכו הוא 64.4 מטרים, רוחבו 3.4 מטרים וגובהו מעל ערוץ הנהר שעליו הוא נטוי הוא עשרה מטרים. בנייתו הושלמה בשנת 1912.

מבנה הגשר משלב בתוכו מסדרון, חמישה ביתנים סיניים ו-19 מרפסות. יש בו שלושה מפלסים ושוליו גדורים במעקות עץ. שלושת עמודי התמך של הגשר הקבועים בערוץ הנהר בנויים מאבן כמו גם המדרגות המעפילות אל שני קצותיו. מבנה הגשר בנוי ברובו מעץ וגגו מכוסה ברעפים.

הגשר מקשר בין שני כפרים ועקב כך יש בו תנועת הולכי רגל יומיומית רבה.

קישורים חיצוניים

 דיווח על חגיגות במלאת 100 שנים להקמת הגשר, 2012, באתר Global Times (באנגלית)

רוח-גשם בשנגיאנג
רוח-גשם בשנגיאנג
גואנגשי